Gaan Rassie se Springbok-Baabaas net hardloop? | Maroela Media
Gaan Rassie se Springbok-Baabaas net hardloop?
Dit gaan baie interessant wees om te sien watter wedstrydplan die Springbokafrigter, Rassie Erasmus, gaan gebruik wanneer die Barbarians (wat 13 Springbokke insluit) Saterdag op Twickenham teen Argentinië speel.
Gaan hy, as afrigter van die Baabaas en in Barbarian-tradisie, sy hoogskop-en-storm-taktiek wat die Springbokke op die jaareindtoer ingespan het, opsy skuif en avontuurlike hardlooprugby speel?
Daar is niks op die spel nie, behalwe die Killik-beker, wat sedert 2009 op die spel is wanneer die Baabaas teen 'n internasionale span speel.
Die Baabaas het die All Blacks toe met 25-18 geklop.
Die Argentynse Poemas was die laaste keer toe hulle in 2015 teen die Baabaas gespeel het, met 49-31 aan die wenkant.
Die Springbokke het al ses keer teen die Baabaas sedert 1952 gespeel, gewoonlik die laaste wedstryd van hul toere na die Noordelike Halfrond.
Die Bokke kon net drie van die agt wedstryde wen, het 150 punte aangeteken en 154 afgestaan.
Die span was gewoonlik met die een voet reeds op die vliegtuig op pad huis toe.
In 1960/'61, toe Avril Malan se seëvierende toerspan die Grand Slam gewen het deur met al vier tuisunies klaar te speel, is die Bokke met 6-0 deur die Barbarians op Cardiff Arms Park verslaan. Dit was die span se enigste nederlaag in 34 wedstryde, terwyl twee kragmetings (met die Middellandse Graafskappe met 3-3 en Frankryk met 0-0) gelykop geëindig het.
Die Bokke is een of twee keer in 'n lokval gelei, soos Kitch Christie se span in 1994 wat met 23-15 deur die Baabaas geklop is.
Christie se opdrag aan die Bokke was om te hardloop en toe trap hulle in die Baabaas se slaggat wat konserwatief gespeel het.
Maar nou is die skoen aan die ander voet, want Erasmus het 13 Springbokke vir sy Barbarians gekies om die Poemas te pak.
Gaan Erasmus enigsins wys word as sy Springbok-Baabaas tien of meer drieë druk?
Sal enige van die spelers Erasmus oortuig dat dit die pad vorentoe is?
Vier uit SA verbeter hul oorsese rekords
Etasmus het geen idee hoe om hardloop rugby af te rig nie. Vandaar sy ewige eentonige keuse in DeAllende. Dis waar die spel stop
Dankie tog ek het my DSTV afgesit
Ek kyk of luister nie rugby of krieket, ek het net op die berig ingegaan om my punt te stel. As jy SA spanne ondersteun keur jy regstellende aksie goed, dan is jy dus tevrede om swak bestuur en die ekonomiese gemors in die land te aanvaar. Staan liewer saam en boikot SA spanne, hulle het julle ondersteuning nodig om die kwota klug voort te sit. Laat die paviljoene leegloop, dan kan hulle sien ons keur nie hulle optrede goed nie. So kan ons begin om n werlike verskil te maak
Volgens my word rassie betaal om te verloor…solank hy aanhou met die wp en daai ellendeling sal niks gebeur nie. Hy ken mos net skop rugby so dalk moet hulle bietjie sy rugby bal skop dat hy bykom
As Rassie vir Kolisi vervang het met Kwagga en Ellendig met Ruhan Nel het almal geweet hy gaan hardlooprugby speel. Met 'n verbeeldinglose en moeg kaptein en bostik in die middelveld weet almal wat is die taktiek! Hopelik probeer Argentinië iets nuut, want dit sal die enigste opwinding verskaf.